
DR.30.11.2006 67 

  

Walau bagaimanapun, saya ingin memberikan sejuk hati kepada Yang 
Berhormat bagi Tuaran bahawa baru-baru ini dalam Mesyuarat Jawatankuasa Kabinet 
Sukan, Yang Amat Berhormat Timbalan Perdana Menteri selaku pengerusi bersama 15 
Menteri Kabinet telah bersetuju bahawa hendak menunggu pembinaan kompleks sukan 
komuniti yang memerlukan prosedur daripada pihak JKR dan juga Kementerian 
Kewangan memakan masa telah memberikan kebenaran bagi kementerian untuk 
membantu untuk membina gelanggang multiple sport ataupun gelanggang futsal 
kepada mana-mana permohonan yang dibuat.  

Alhamdulillah setakat ini 50 kawasan Parlimen dan DUN yang dicampurkan 
telah memohon daripada kementerian, harga antara RM100 ribu hingga RM150 ribu 
telah dapat dilaksanakan.  Jadi saya menjemput kepada semua Yang Berhormat yang 
berminat untuk mewujudkan multiple sport complex ini, dengan izin, ataupun 
gelanggang futsal ini kepada kementerian, insya-Allah akan dapat kita laksanakan 
dengan syarat tanah itu percuma, tidak dibayar dan tanah itu sesuai. 

Tuan Pengerusi, Yang Berhormat bagi Tuaran juga menimbulkan berkenaan 
dengan Penggerak Rakan Muda yang di mana dia kata di“ibu pejabat”kan di Putatan 
dan tidak di kawasan Parlimen beliau dan dia juga menimbulkan isu bahawa beliau 
tidak bersetuju kenapa atau apakah rasionalnya umur Penggerak Rakan Muda hanya 
perlu berhenti pada umur 26 tahun.   

Jawapan daripada kementerian, sebenarnya tujuan Penggerak Rakan Muda 
yang diwujudkan ini ialah satu program yang diuji kaji oleh kementerian dengan 
harapan untuk menyelesaikan masalah yang memang kementerian berhadapan iaitu 
pegawai-pegawai belia yang dipertanggungjawabkan di daerah-daerah, 
kebanyakannya lebih daripada umur belia, Tuan Pengerusi.  Kementerian menyedari 
satu masalah, mereka lebih tua, umur belia lebih daripada 40 tahun, keduanya 
pegawai-pegawai kementerian yang ada di kawasan daerah tidak mencukupi kerana 
jumlah belia dalam satu daerah dan kadang-kadang satu daerah ada tiga atau tempat 
kawasan Parlimen, lebih daripada 100 ribu belia. 

Itu sebabnya kementerian telah mencadangkan wujudnya Penggerak Rakan 
Muda di Mesyuarat Kabinet pada tahun lepas dengan harapan untuk melantik generasi 
belia sebagai orang tengah kepada program-program kementerian. 

Walaupun dicadangkan pada semua kawasan Dewan Undangan Negeri dan  
kawasan Ahli Parlimen, Kabinet telah mengarahkan kementerian hanya mewujudkan 
kepada beberapa tempat sahaja untuk dibuatkan kajian. Dan kementerian 
bertanggungjawab untuk memberikan laporan  insya-Allah pada awal tahun depan 
tentang keberkesanannya Program  Rakan Muda ini. Dan sebab kenapa umurnya di 
bawah 26 tahun adalah kerana kementerian melihat adalah lebih senang untuk 
mengawasi dan bertemu bual dengan generasi belia terutama sekali dalam aspek 
Rakan Muda ini di bawah 25 tahun.   

Rakan Muda didefinisikan dalam kategori kementerian ialah  mereka di antara 
umur 15 hingga 25 tahun.  Rakan Muda tidak didefinisikan umur 30 tahun, itu sebabnya 
mereka yang dipilih sebagai penggerak Rakan Muda adalah 25 tahun bererti mereka 
berakhir tugas pada umur 26 tahun. Insya-Allah pandangan daripada Yang Berhormat 
bagi Tuaran itu akan diserahkan kepada Mesyuarat Kabinet untuk dimaklumkan, 
banyak yang mempertikaikan umur ini dan mahu supaya sekurang-kurangnya mereka 
yang disebut sebagai penggerak memegang jawatan sehingga umur 30 tahun.   

Yang Berhormat bagi Kuala Krau pula menimbulkan isu tentang ekonomi 
belia, kompleks belia, dan juga kompleks sukan komuniti. Kompleks sukan komuniti,  
jawapan saya samalah 50, dan insya-Allah saya berharap dapatlah diletakkan di tempat 
yang banyak dipohon oleh Yang Berhormat sekalian, walau bagaimanapun saya juga 
telah sebut awal pagi tadi tentang berkenaan isu tanah yang perlu dinilaikan. Walau 
bagaimanapun saya juga menawarkan gelanggang kompleks multiple sport, dengan 
izin, supaya sekurang-kurangnya adalah tempat untuk beriadah bagi generasi belia.   

Tuan Pengerusi, saya juga telah diberikan isu  daripada Yang Berhormat bagi 
Tebrau berkenaan dengan kepimpinan belia negara, di mana Yang Berhormat 
mengatakan tentang rentak gerakan belia tidak boleh berbau perkauman. Sebenarnya 
Tuan Pengerusi, Majlis Belia Malaysia yang menjadi rakan kongsi kepada Jabatan 
Belia adalah satu gabungan persatuan-persatuan belia yang mewakili semua jantina, 
umur dan juga bangsa.  



Walau bagaimanapun, saya ingin memberikan sejuk hati kepada Yang Berhormat bagi Tuaran bahawa baru-baru ini dalam Mesyuarat Jawatankuasa Kabinet Sukan, Yang Amat Berhormat Timbalan Perdana Menteri selaku pengerusi bersama 15 Menteri Kabinet telah bersetuju bahawa hendak menunggu pembinaan kompleks sukan komuniti yang memerlukan prosedur daripada pihak JKR dan juga Kementerian Kewangan memakan masa telah memberikan kebenaran bagi kementerian untuk membantu untuk membina gelanggang multiple sport ataupun gelanggang futsal kepada mana-mana permohonan yang dibuat. Alhamdulillah setakat ini 50 kawasan Parlimen dan DUN yang dicampurkan telah memohon daripada kementerian, harga antara RM100 ribu hingga RM150 ribu telah dapat dilaksanakan. Jadi saya menjemput kepada semua Yang Berhormat yang berminat untuk mewujudkan multiple sport complex ini, dengan izin, ataupun gelanggang futsal ini kepada kementerian, insya-Allah akan dapat kita laksanakan dengan syarat tanah itu percuma, tidak dibayar dan tanah itu sesuai. Tuan Pengerusi, Yang Berhormat bagi Tuaran juga menimbulkan berkenaan dengan Penggerak Rakan Muda yang di mana dia kata di"ibu pejabat"kan di Putatan dan tidak di kawasan Parlimen beliau dan dia juga menimbulkan isu bahawa beliau tidak bersetuju kenapa atau apakah rasionalnya umur Penggerak Rakan Muda hanya perlu berhenti pada umur 26 tahun. Jawapan daripada kementerian, sebenarnya tujuan Penggerak Rakan Muda yang diwujudkan ini ialah satu program yang diuji kaji oleh kementerian dengan harapan untuk menyelesaikan masalah yang memang kementerian berhadapan iaitu pegawai-pegawai belia yang dipertanggungjawabkan di daerah-daerah, kebanyakannya lebih daripada umur belia, Tuan Pengerusi. Kementerian menyedari satu masalah, mereka lebih tua, umur belia lebih daripada 40 tahun, keduanya pegawai-pegawai kementerian yang ada di kawasan daerah tidak mencukupi kerana jumlah belia dalam satu daerah dan kadang-kadang satu daerah ada tiga atau tempat kawasan Parlimen, lebih daripada 100 ribu belia. Itu sebabnya kementerian telah mencadangkan wujudnya Penggerak Rakan Muda di Mesyuarat Kabinet pada tahun lepas dengan harapan untuk melantik generasi belia sebagai orang tengah kepada program-program kementerian. Walaupun dicadangkan pada semua kawasan Dewan Undangan Negeri dan kawasan Ahli Parlimen, Kabinet telah mengarahkan kementerian hanya mewujudkan kepada beberapa tempat sahaja untuk dibuatkan kajian. Dan kementerian bertanggungjawab untuk memberikan laporan insya-Allah pada awal tahun depan tentang keberkesanannya Program Rakan Muda ini. Dan sebab kenapa umurnya di bawah 26 tahun adalah kerana kementerian melihat adalah lebih senang untuk mengawasi dan bertemu bual dengan generasi belia terutama sekali dalam aspek Rakan Muda ini di bawah 25 tahun. Rakan Muda didefinisikan dalam kategori kementerian ialah mereka di antara umur 15 hingga 25 tahun. Rakan Muda tidak didefinisikan umur 30 tahun, itu sebabnya mereka yang dipilih sebagai penggerak Rakan Muda adalah 25 tahun bererti mereka berakhir tugas pada umur 26 tahun. Insya-Allah pandangan daripada Yang Berhormat bagi Tuaran itu akan diserahkan kepada Mesyuarat Kabinet untuk dimaklumkan, banyak yang mempertikaikan umur ini dan mahu supaya sekurang-kurangnya mereka yang disebut sebagai penggerak memegang jawatan sehingga umur 30 tahun. Yang Berhormat bagi Kuala Krau pula menimbulkan isu tentang ekonomi belia, kompleks belia, dan juga kompleks sukan komuniti. Kompleks sukan komuniti, jawapan saya samalah 50, dan insya-Allah saya berharap dapatlah diletakkan di tempat yang banyak dipohon oleh Yang Berhormat sekalian, walau bagaimanapun saya juga telah sebut awal pagi tadi tentang berkenaan isu tanah yang perlu dinilaikan. Walau bagaimanapun saya juga menawarkan gelanggang kompleks multiple sport, dengan izin, supaya sekurang-kurangnya adalah tempat untuk beriadah bagi generasi belia. Tuan Pengerusi, saya juga telah diberikan isu daripada Yang Berhormat bagi Tebrau berkenaan dengan kepimpinan belia negara, di mana Yang Berhormat mengatakan tentang rentak gerakan belia tidak boleh berbau perkauman. Sebenarnya Tuan Pengerusi, Majlis Belia Malaysia yang menjadi rakan kongsi kepada Jabatan Belia adalah satu gabungan persatuan-persatuan belia yang mewakili semua jantina, umur dan juga bangsa.